HØGSKOLEN I MOLDE
Institutt for helsefag

 FORMDROPDOWN 

Protokoll nr. 03/05
Møte i instituttstyret onsdag 18.05.05 kl. 12.15 – 14.00
___________________________________________________________________________

Til stede:

Hege Bakken, fung. instituttleder
Ragnhild Michaelsen 
Ole David Brask
Atle Ødegård
Svanhild Watn (SpV03)



--------------------

Tore Berg (sekretær)

--------------------

Forfall:
Ingeborg Kamsvåg – det lyktes ikke å få innkalt vararepresentant for henne. 

Fravær:
Inger Knudsen (SpH03), Kristel Røstberg (SpV03), Leif Nøsen
Det var 5 voterende til stede på møtet.

----------------------------------------------
SAK 22/05
GODKJENNING AV INNKALLING OG SAKSLISTE

Forslag til Årsmelding (sak 27/05) ble lagt fram på møtet. 
Enstemmig vedtak

Innkalling og saksliste godkjennes.  
SAK 23/05
GODKJENNING AV PROTOKOLL FRA MØTET 30.05.05 (møte 02/05) 

Det ble påpekt at det er feil dato i overskriften på protokollen.

Enstemmig vedtak

Protokollen fra møte 30.03.05 (møte 02/05) godkjennes.  Datoen i overskriften rettes opp.
SAK 24/05
FORSLAG TIL FELLES FORSKRIFT OM OPPTAK TIL MASTEGRADSSTUDIER VED HØGSKOLEN I MOLDE

Administrasjonens innstilling i saken: ”Instituttstyret anbefaler framlagte forskrift om opptak til mastergradsstudier og videreutdanninger/emner på mastergradsnivå ved HSM.”

I diskusjonen samlet instituttstyret seg om følgende tilføyelse til innstillingen: ”Instituttstyret mener at det må åpnes for å gi flere tilleggspoeng på grunnlag av relevant yrkespraksis ved opptak til masterstudiet i klinisk helse- og sosialfag enn det § 3b) i forslaget legger opp til.

Instituttstyret mener at dette kan gjøres enten ved at en i § 2b) øker poenguttellingen for relevant yrkespraksis til for eksempel 0,2 poeng/år eller ved at det godkjennes en lengre opptjeningsperiode (for eksempel 5 år).  Eventuelt ved at en kombinerer begge disse variable.

Administrasjonen blir bedt om å innhente informasjon fra andre høgskoler om hvordan relevant yrkespraksis vurderes i opptaksreglementet ved sammenliknbare studier.”

Ved voteringen ble innstillingen og instituttstyrets tilføyelse enstemmig vedtatt.

Vedtak
Instituttstyret anbefaler framlagte forskrift om opptak til mastergradsstudier og videreutdanninger/emner på mastergradsnivå ved HSM med følgende endring:
-
Instituttstyret mener at det må åpnes for å gi flere tilleggspoeng på grunnlag av relevant yrkespraksis ved opptak til masterstudiet i klinisk helse- og sosialfag enn det § 3b) i forslaget legger opp til.

Dette kan gjøres enten ved at en i § 2b) øker poenguttellingen for relevant yrkespraksis til for eksempel 0,2 poeng/år eller ved at det godkjennes en lengre opptjeningsperiode (for eksempel 5 år).  Eventuelt ved at en kombinerer begge disse variable.

Administrasjonen blir bedt om å innhente informasjon fra andre høgskoler om hvordan relevant yrkespraksis vurderes i opptaksreglementet ved sammenliknbare studier.

SAK 25/05
FORSLAG OM Å ETABLERE ALUMNIVIRKSOMHET VED HØGSKOLEN I MOLDE

Enstemmig vedtak.

Instituttstyret er positiv til at det legges til rette for alumnivirksomhet ved høgskolen, men ber om at virksomheten organiseres innenfor forsvarlige økonomiske rammer.
SAK 26/05
NYE VIDEREUTDANNINGER – FORELØPIG DRØFTING

Saken var lagt fram til foreløpig diskusjon – den blir lagt fram til behandling i neste møte.  Det ble derfor ikke fattet noe vedtak i saken.
SAK 27/05
ÅRSMELDING FOR 2004 – INSTITUTT FOR HELSEFAG

Forslag til årsmelding ble lagt fram på møtet.  

Vedtak


Årsmeldingen tas til orientering. 
SAK 28/05
ORIENTERINGSSAKER

Sak behandlet av instituttlederen i henhold til fullmakt:

-
Oppnevning av eksterne sensorer – mappeeksamen for 3. studieår ved vernepleierutdanningen – brev av 02.05.05

Utsendte saker:

-
HSM – protokoll fra styremøte 2/05 – 21.04.05

-
UDF – referat fra etatsstyringsmøtet 30. mars 2005.

- 
Referat fra møte i nasjonalt råd for helse- og sosialfagutdanning – 7.-8. april 2005.

-
Helsetilsynet – brev av 18. mars 2005 om Arbeidsgivers rutiner for kontroll av helsepersonells kvalifikasjoner.

Utdelt på møtet:


-
NOKUT – brev datert 09.05.05 vedlagt rapport fra sakkyndige om høgskolens søknad om akkreditering av masterstudium



i klinisk helse- og sosialfag med vekt på kliniske hjelperelasjoner
Muntlig orientering:

Om NOKUTs institusjonsbesøk 29.04.05 i forbindelse med reakkreditering av sykepleierutdanningene.

Molde 26.05.05
Tore Berg
